**ԿՈՌՈՒՊՑԻԱՅԻ ԿԱՆԽԱՐԳԵԼՄԱՆ ՀԱՆՁՆԱԺՈՂՈՎ**

......... 2022 թվական N -Ն

ք. Երևան

**ՈՐՈՇՈՒՄ**

**ԿՈՒՍԱԿՑՈՒԹՅՈՒՆՆԵՐԻ ՖԻՆԱՆՍԱԿԱՆ ՄԻՋՈՑՆԵՐԻ ԱՂԲՅՈՒՐՆԵՐԻ ԵՎ ԾԱԽՍԵՐԻ, ԻՆՉՊԵՍ ՆԱԵՎ ԳՈՒՅՔԻ ՄԱՍԻՆ ՏԱՐԵԿԱՆ ՀԱՇՎԵՏՎՈՒԹՅՈՒՆՆԵՐԻ ԱՈՒԴԻՏԻ ՆՊԱՏԱԿՈՎ ԱՈՒԴԻՏՈՐԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ԸՆՏՐՈՒԹՅԱՆ ԿԱՐԳԸ ԵՎ ՆՐԱՆՑ ՆԵՐԿԱՅԱՑՎՈՂ ՊԱՀԱՆՋՆԵՐԸ ՍԱՀՄԱՆԵԼՈՒ ՎԵՐԱԲԵՐՅԱԼ**

Հիմք ընդունելով «Կոռուպցիայի կանխարգելման հանձնաժողովի մասին» օրենքի 21-րդ հոդվածի 15-րդ մասը և 40.2-րդ հոդվածի 5-րդ մասի դրույթները՝ Կոռուպցիայի կանխարգելման հանձնաժողովը (այսուհետ՝ Հանձնաժողով)

**Ո Ր Ո Շ ՈՒ Մ Է**

1. Սահմանել աուդիտորական կազմակերպությունների ընտրության կարգը և նրանց ներկայացվող պահանջները` hամաձայն Հավելվածի։

2. Հաստատել կուսակցությունների կողմից ֆինանսական միջոցների աղբյուրների և ծախսերի, ինչպես նաև գույքի վերաբերյալ տարեկան հաշվետվությունների պարտադիր աուդիտի կազմակերպման նպատակով տրամադրվող անհրաժեշտ տեղեկությունների ներկայացման ձևը՝ համաձայն Հավելվածի Ձև 1-ի:

3. Հաստատել բաց մրցույթ անցկացնելու մասին հայտարարության օրինակելի ձևը՝ համաձայն Հավելվածի Ձև 2-ի:

4. Հաստատել բաց մրցույթին մասնակցելու համար դիմումի ձևը՝ համաձայն Հավելվածի Ձև 3-ի։

5. Հաստատել տեխնիկական առաջարկի ներկայացման ձևը՝ համաձայն Հավելվածի Ձև 4-ի։

6. Հաստատել տեխնիկական առաջարկի գնահատման թերթիկի ձևը՝ համաձայն Հավելվածի Ձև 5-ի։

7. Հաստատել աուդիտորական ծառայությունների մատուցման պայմանագրի օրինակելի ձևը՝ համաձայն Հավելվածի Ձև 6-ի։

8. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

9. Սույն որոշման Հավելվածի 10-րդ կետն ուժի մեջ է մտնում 2023 թվականի հունվարի 1-ից:

10. Սույն որոշման Հավելվածի 49-րդ կետի 3-րդ և 6-րդ ենթակետերն ուժի մեջ են մտնում 2023 թվականի հունվարի 1-ից:

11. Սահմանել, որ 2022 թվականին նախորդող հաշվետու տարում պետական ֆինանսավորում ստացած կուսակցությունների ցանկը ստանալու համար Կոռուպցիայի կանխարգելման հանձնաժողովը դիմում է Հայաստանի Հանրապետության ֆինանսների նախարարություն մինչև 2022 թվականի մայիսի 31-ը:

13. Սահմանել, որ աուդիտորական կազմակերպությունների ընտրության համար անցկացվող բոլոր մրցույթների կազմակերպման և անցկացման նպատակով Կոռուպցիայի կանխարգելման հանձնաժողովում Մրցութային հանձնաժողովը 2022 թվականին ձևավորվում է մինչև մայիսի 15-ը:

**Հանձնաժողովի նախագահ` Հ. Հարությունյան**

**Հանձնաժողովի անդամներ` Ա. Փաշինյան**

**Մ. Գալստյան**

**Լ. Ալեքսանյան**

**Ն. Համբարձումյան**